પીર પંજાલની દક્ષિણમાં આવેલી છાવણી પર લક્ષ્ય સાધવામાં આવ્યું હતું. ચાર કલાકની મજલ પછી મધરાતે તેને ઘેરી લેવાઈ હતી. વચ્ચે એલઓસી પર પાકિસ્તાની સૈન્ય ટુકડીઓ પહેરો દઈ રહી હતી, પણ તે ઉંઘતી જ રહી અને છાવણીનો ખાતમો બોલાવી દેવાયો. ભારતીય કમાન્ડોને સાધારણ ઈજાઓ થઈ તે સિવાય કોઈ જાનહાનિ વિના દુશ્મનોનો ખાતમો કરી દેવાયો. કેટલાં માર્યા ગયાં તેની લાશો ગણવા ભારતીય જવાનો રોકાયા નહોતાં, પણ અંદાજ અનુસાર 75થી 80 ત્રાસવાદીઓનો ખાતમો કરી દેવાયો હતો.